钦定古今图书集成/明伦汇编/官常典/第603卷 > 初杲
## 钦定古今图书集成/明伦汇编/官常典/第603卷 > 初杲

按《安陆府志》：“杲字启昭，正德辛巳进士，授御史。会议
大礼，引经抗疏赴东华门大哭，声彻内廷。世宗震怒，
廷杖几毙。后疏劾都御史席书不当，骤转礼部尚书，
朝绅震慑。是岁巡视河东盐法，濬河渠，筑堤堰，鹾政
大举，商民便之，立祠以祀焉。寻转河南佥事，分巡睢
陈，擒灭流贼王长子洪辅等数千人。转云南副使参”
政。乞休归田，十有九年卒。